Наход (трагедија у пет чинова)/12
III

НОВАК ГРЕБОСТРЕК, ПРЕђАШЊИ

НОВАК ГРЕБОСТРЕК: Добро ви здравље, војводе!
ВУКАШИН: И теби часна старино!
НОВАК: Чух, Господар се вратио из лова, па дођох да га поздравим и за здравље припитам.
АЛТОМАН: И ми не бесмо у лову!
НОВАК (Седа): Остарело се и уморило, па не могу у лов 
ВУКАШИН: Нас није старост задржала него послови. 
НОВАК: Боме доста послова у ово доба саборно! 
АЛТОМАН: И послова и бриге. Баш сад зборимо о анатеми којом нам прети Патријаршија.
НОВАК: Ја мислим то су пусте претње.
ВУКАШИН: Не, боме, већ озбиљне намере.
НОВАК: Па добро, нек и баци анатему, а шта може за њом?
ВУКАШИН: Може много; у самом народу, доле у темељу, може да поткопа основе на којима снага државе почива.

Наход (трагедија у пет чинова)